ועדת הכספים, כנסת 23, פרוטוקול מספר 124, 2020-08-26 09:05

יצחק פינדרוס: בוקר טוב חברים.

יצחק פינדרוס: אני פותח את ישיבת ועדת הכספים.

מיקי לוי: אני שוב מדבר על 17.5 מיליון השקלים.

מיקי לוי: התגלגל לידי אתמול מסמך ישיבה בהשתתפות סגן שר האוצר, מר אלון מסר ממונה בכיר על תקציבים, מר מוחמד חלאילה ועוד ועוד ועוד: סיכום החינוך המיוחד לא סופי בכפוף להערות משפטיות ב-22 ביוני.

מיקי לוי: אני מדגיש שוב לפרוטוקול שאם יעשו לי תרגיל ויגידו לי כפוף לחשב כללי, להערות משפטיות, יהיו כאן עוד סיבובים.

מיקי לוי: אני מחכה כמעט שנה ולכן אני אומר לכם שאם תעשו לי עוד פעם תרגיל משפטי, אני מביא לידיעת

מיקי לוי: כם שהאוצר יהיה צריך לבוא לוועדה עוד פעם.

מיקי לוי: זאת לא פעם אחרונה.

מיקי לוי: זה לא איום אלא זו בקשה.

מיקי לוי: על תעשו לי תרגילים נוספים.

מיקי לוי: תודה רבה.

מיקי לוי: אני מחזיק את המסמך הזה ואני יכול לשלוח אותו לאסי ולשר האוצר

יצחק פינדרוס: אני מצטרף לדבריך.

יצחק פינדרוס: אני מכיר את הפרוטוקול הזה ואני חושב שזה נכון.

יצחק פינדרוס: אם אחרי הסיכומים שהיו לגבי אותם 17.5 מיליון וההבנות לא יצאו כמו שאמרת, לא מחכה לחשב ולמישהו אחר, אנחנו נרגיש מרומים בעניין הזה ואני אתך חד משמעית.

יצחק פינדרוס: גם אני, כשאומרים דברים שהם ערך, אני לא אהבתי, אבל הדבר הזה הוא חד משמעי ואני מסכים אתך.

יצחק פינדרוס: אני גם דיברתי עם משה על זה והוא אמר והוא אמר לי שעד כמה שהוא יודע לא אמורה להיות בעיה עם אותם 17.5 מיליון שקלים.

יצחק פינדרוס: לגבי התוספת של השנה ה-30, אמר לי אתמול שר האוצר, ואני אומר את זה כאן בוועדה, שהוא אחראי לזה.

יצחק פינדרוס: מה שיהיה הסיכום שלכם עם המנכ"ל ויהיה חסר הכסף של השנה, הודיע אתמול שר האוצר שהוא דואג לזה.

יצחק פינדרוס: אלה בעצם שני הדברים שאמורים, גם ה-30 שהוא התחייב לתשפ"א, שנת הלימודים הזאת, והוא אמר שמה שיהיה הסיכום עם המנכ"ל שאנחנו מעריכים, אני מנחש שזה סדר גודל של 30, אני לא יודע, אני לא חשב, אבל מה שיהיה חסר ויהיה סיכום מנכ"ל משרד החינוך והוועדה – והאוצר היה שותף לוועדה, נכון, משה?

 << אורח >> משה שגיא: כן.

יצחק פינדרוס: מה שהיו שותפים לוועדה, האוצר והחינוך, נתקצב.

יצחק פינדרוס: אנחנו נתחיל בדיון.

יצחק פינדרוס: את רוב הדיון עשינו אתמול ולכן היום לא נפתח את זה יותר מדי לדיון.

יצחק פינדרוס: הנושא של הפחת, אנחנו ביקשנו אתמול לקבל את טיוטת התקנות ואכן קיבלנו אותה.

יצחק פינדרוס: זה הגיע בזמן באופן יחסי.

יצחק פינדרוס: אנחנו הזמנו גופים מבחוץ שיאמרו לנו את דעתם בעניין.

יצחק פינדרוס: שלחנו את זה אליהם וזה היה גם פתוח להערות הציבור.

יצחק פינדרוס: נבקש מרון תומר, נשיא התאחדות התעשיינים שנמצא ב-זום, להתייחס.

רון תומר: בוקר טוב חבר הכנסת פינדרוס וחברי הכנסת הנכבדים.

רון תומר: אני אומר בקצרה.

רון תומר: הנושא של פחת מואץ הוא נושא חשוב, הוא נושא שהתאחדות התעשיינים יזמה מכיוון שהתעשייה הישראלית, בטח במשבר הגדול הזה, הנשוא הזה מאוד מאוד משמעותי.

רון תומר: אנחנו רוצים לעודד ולשפר את התעשייה כי המטרה שלנו היא להילחם עם העולם ולהצליח לפרוץ קדימה בצורה משמעותית.

רון תומר: לכן אני שמח שמשרד האוצר נענה לזה והחליט לעשות את זה ויפה שעה אחת קודם.

רון תומר: אכן החליטו להחיל את זה מה-1 בספטמבר ואנחנו מברכים על התקנות ואנחנו מבקשים מחברי הכנסת לאשר אותן כי הן מאוד מאוד חשובות ויאפשרו לתעשייה דווקא בתקופה הכלכלית הזאת לשדרג ציוד, להעלות פריון, להילחם עם כל העולם.

רון תומר: לכן מההיבט שלנו זה בסדר.

רון תומר: יש לנו הערה אחת קטנה.

רון תומר: גילינו בטיוטה שהופצה אתמול שיש איזושהי החרגה לענף המחצבות ונציג הענף נמצא ב-זום ואני מבקש שבהמשך תיתנו לו אפשרות להתייחס, לאורן הרמבם, כדי להעיר את ההערה הספציפית.

רון תומר: עדיין אני אומר שהתקנות טובות, חשובות, משמעותיות בתקופה הזו ואני מודה למשרד האוצר ואני גם מודה לחברי הוועדה שיקדמו את התקנות בעת הזו.

רון תומר: תודה.

יצחק פינדרוס: תודה רבה לך.

אייל לב ארי: גיא מרשות המסים כאן?

קריאה: לא.

אייל לב ארי: היה ידוע שאיכשהו התקנות יהיו כאן.

אייל לב ארי: למה אין נציג של רשות המסים?

אייל לב ארי: אלה תקנות של רשות המסים.

יצחק פינדרוס: תבדקו שיגיע נציג של רשות המסים.

יצחק פינדרוס: איריס שטרק, נשיאת רואי החשבון בישראל.

יצחק פינדרוס: שלום לך.

איריס שטרק: שלום רב.

איריס שטרק: בוקר טוב.

איריס שטרק: לתקנות הפחת יש משמעות אדירה מבחינת ההשקעה ושיפור הפריון של מדינת ישראל שנמצא כידוע במקום ירוד.

איריס שטרק: לכן אני לא רואה שום סיבה לאפליה בין שאר המגזרים לעניין הפחת.

איריס שטרק: העסקים הקטנים והבינוניים אינם בהכרח מוגדרים בתוך תעשייה והייטק.

איריס שטרק: הם מנוע הצמיחה של המשק הישראלי ואני לא רואה למה להחריג אותם.

איריס שטרק: הם חייבים להיות כחלק מתקנות הפחת.

מיקי לוי: עסקים קטנים ובינוניים לא הוכנסו.

איריס שטרק: הם לא נמצאים כי הם לא מגודרים כתעשייה ולא מוגדרים כהייטק.

איריס שטרק: יש לנו כאן את הקטר של המשק, את מי שנאנק הכי הרבה, את מי שהכי זקוק לעלייה בפריון ועובד עם טכנולוגיות ישנות בגלל היכולת הכלכלית והנה הזדמנות שהייתה צריכה כבר מזמן לקרות ובטח היום אנחנו רוצים שהמשק יחזור לעבודה.

איריס שטרק: יש לנו העסקה מהבית, אנחנו צריכים את נושא המחשוב והציוד וציוד התקשורת והמחשוב הוא עיקר המנוע לעסקים הקטנים והבינוניים, והם בוודאי צריכים לקבל מאה אחוזי פחת.

איריס שטרק: כל מה שקשור להתאמה לתו הסגול, כל מה שאנחנו מדברים עליו שהוא ליבת העניין של תקשורת ומחשבים וציוד נייד, צריך לקבל מאה אחוזי פחת ולהיות כלול ולחול גם על העסקים הקטנים והבינוניים למרות שהם לא מוגדרים כתעשייה והייטק.

איריס שטרק: אני מבקשת להעביר את רשות הדיבור לאלינה פרנקל רונן, המשנה שלי, שמייצגת את תחום סמנכ"לי כספים במגזר העסקי להשלמה בעניין.

יצחק פינדרוס: יש מישהו מרשות המסים?

אייל לב ארי: הם בדרך.

אלינה פרנקל רונן: תודה רבה.

אלינה פרנקל רונן: פורום מנהלי כספים וחתמים קיים דיונים רבים ואנחנו חושבים שפחת מואץ כרגע הכרחי ליום שאחרי הקורונה וחייבים לעזור בנושא הזה כי זה יעזור למימון המיידי.

שלמה קרעי: סליחה, איך את מחברת את זה ליום שאחרי הקורונה?

שלמה קרעי: הרי דווקא בתקופה של הפסדים ושלא מרוויחים בתקופת הקורונה, אף אחד לא יגיש פחת מואץ.

שלמה קרעי: איך החיבור הזה נעשה?

אלינה פרנקל רונן: אתה רוצה לעודד את החברות התעשייתיות ובכלל כדי שישקיעו ולא יאמרו שבגלל שאין להם כרגע תזרים מזומנים, הם לא יכולים להשקיע.

אלינה פרנקל רונן: לכן גם ביום אחרי, כשנרצה להחזיר את המשק לפעילות מלאה, אנחנו לא נוכל וזו העזרה שבזמן הזה הם צריכים.

אלינה פרנקל רונן: הם צריכים להפעיל קווי ייצור והם כבר יעבדו על זה.

אלינה פרנקל רונן: אנחנו חושבים שהתחלה צריכה להתחיל מה-1 במארס, אז התחילה הקורונה והופעתה בארץ, עד ה-28 בפברואר 2022, לשנתיים.

אלינה פרנקל רונן: אנחנו חושבים שצריך לתקן תיקון קל בסעיף 1(1), לתקן את זה למפעל שעיקר עיסוקו אריזה ואין הכוונה למפעל תעשייתי שלדוגמה עושה את הייצור של המוצר וחלק מקו הייצור הוא גם האריזה ואז יאמרו שבגלל שיש בזה אריזה, מחריגים את זה ולא ייתנו לו את הפחת המואץ.

אלינה פרנקל רונן: אותו הדבר לגבי סעיף (ד).

אלינה פרנקל רונן: אנחנו חושבים שצריך לעשות.

אלינה פרנקל רונן: ..

אלינה פרנקל רונן: על מנת שלא נכניס לתוך זה את כל החברות הלוגיסטיות אבל אם מפעל תעשייתי בנה מרכז לוגיסטי, ברור שזה חלק מקו הייצור שלו והמטרה העיקרית שלנו היא בסופו של דבר להוזיל עלויות במשק.

אלינה פרנקל רונן: לכן אנחנו חושבים שחשוב מאוד שיחריגו את דברים הקטנים האלה שהם לא מהותיים מבחינת העלויות אבל זה יכניס מפעלים גדולים לנושא של הייצור.

יצחק פינדרוס: יש מישה ממשרד האוצר שיכול לענות?

עידו סופר: כן.

עידו סופר: אגף תקציבים, משרד האוצר.

עידו סופר: לעניין הסוגיות שעלו.

עידו סופר: נוסח תקנות כרגע הוא אותו נוסח כפי שהוגש גם בשנים קודמות, באותה מתכונת בדיוק כך גם בחרנו לפרסם אותו להערות הציבור.

עידו סופר: בהתאם לסוגיות שעלו ואני אתחיל דווקא מהאחרונה.

עידו סופר: להחיל את הפחת מה-1 במארס, משמעותו לא לעודד שמישהו יעשה השקעה אלא לתת איזושהי הטבה אחורה וזאת לא מטרת התקנות, עם כל הכבוד ללשכת רואי החשבון.

עידו סופר: הרחבה נוספת מעבר לענפים המצוינים, זו שאל המקצועית קשה.

עידו סופר: יש לה כמובן גם עלויות אחרות.

עידו סופר: התקבלו הערות הציבור בנושא ואנחנו נדון ונגבש עמדה אותה נביא לשר האוצר ונציג אותה לוועדה בדיון הרלוונטי.

יצחק פינדרוס: אני שואל לגבי הנושא של מחצבות.

יצחק פינדרוס: למה מחצבות הוחרגו?

עידו סופר: מחצבות, כמו ענפים מסוימים אחרים, כל מה שניתן למעשה בזיכיון, מכרז וכולי, התפיסה היא שבעצם בעל הזיכיון או בעל המכרז משקלל את כל שיקוליו כאשר הוא מגיש הצעה למכרז.

עידו סופר: הוא בסוף מקבל איזשהו זיכיון מהמדינה שהוא זיכיון בלעדי ולכן גם הדבר הזה משקלל את כל התשומות שלו ולכן יש כאן שאלה האם נכון או לא שהוא יקבל איזושהי הטבה נוספת שלא באה לידי ביטוי בזיכיון.

עידו סופר: אני אומר שוב.

עידו סופר: התקבלו הערות, אנחנו שוקלים אותן בכובד ראש ואנחנו גם ניתן מענה מלא לוועדה עת נביא את התקנות האלה לאישור.

יצחק פינדרוס: יש מישהו מחברי הוועדה שרוצה להתייחס לזה?

עידו סופר: אם יש שאלות נוספות, בשמחה.

שלמה קרעי: אדוני היושב ראש, אני חושב שמה שאנחנו נדרשים לאשר כאן היום זאת המסגרת.

שלמה קרעי: התקנות עצמן, כמובן שנוכל לדון ולהוסיף, כפי שאנחנו עושים בכל דיון בוועדה.

שלמה קרעי: גם יכול להיות שהתקנות יעברו שינויים.

יצחק פינדרוס: כן, אבל זה בדיוק מה שעלה אתמול וזה נכון.

יצחק פינדרוס: אבל אני רוצה לומר את ה-אבל.

יצחק פינדרוס: זה נכון אבל זה גם מה שעלה אתמול באופן מאוד חד.

יצחק פינדרוס: כשהתקנות יובאו לכאן אחרי חתימת שר האוצר, קבל אותו או לא.

יצחק פינדרוס: אתה לא יכול לשנות.

שלמה קרעי: אתה יכול לומר שאנחנו נגד אלא אם כן ישנו.

שלמה קרעי: מה זאת אומרת?

יצחק פינדרוס: לכן במקום להיות נגד וללכת בכיפופי ידיים, הבאתי את זה היום לדיון.

יצחק פינדרוס: נשמע את עמדת הוועדה.

שלמה קרעי: ואם אתה לא תסכים, זה כן יהיה בתקנות?

יצחק פינדרוס: רק אם השר מסכים.

יצחק פינדרוס: לכן אני מציע שנגיד לפני.

יצחק פינדרוס: במקום שהוא יבוא ויוריד, אנחנו נודיע לפני מה המסגרת שהוועדה רוצה.

יצחק פינדרוס: לכן שאלתי אם יש הערות לחברי הכנסת.

שלמה קרעי: אם אנחנו אומרים שסעיף מסוים בתקנות לא מוצא חן בעינינו, מחזירים לשר והוא צריך להחליט האם להוריד אותו או לא.

שלמה קרעי: זה מה שעושים.

שגית אפיק: ואם הוא לא מסכים?

שלמה קרעי: אם הוא לא מסכים, אפשר גם להתנגד.

מיקי לוי: לכן ביקשנו שיביאו את התקנות עכשיו.

שגית אפיק: אני אגיד בשתי מילים.

שגית אפיק: ההבדל בין חקיקה ראשית לבין חקיקת משנה הוא שבחקיקה ראשית הנטל הוא עליכם.

שגית אפיק: אתם המחוקק, אתם קובעים את פרטי ההסדר.

שגית אפיק: לכן מאוד חרה לנו כלשכה משפטית, ולי כיועצת משפטית של הוועדה הזאת, לראות שנכנסים דברים שאתם לא באמת סגורים עליהם עד הסוף.

שגית אפיק: זה חלק מהעניין של הליך חקיקה תקין.

שגית אפיק: הליך חקיקה תקין זה הליך שבו אתם מבינים על מה אתם מצביעים, אתם יודעים את פרטי ההסדר, לא נכנסים לכם נוסעים חדשים ברגע האחרון בדלת האחורית בלי שהוועדה למדה אותם, בלי שעברו דרך המליאה.

שגית אפיק: נושא חדש הוא לא רק אמירה ליופי אלא זה גם חלק מהעניין של הבטחת הליך חקיקה תקין.

שגית אפיק: אחד הדברים שעלה בבג"ץ דירה שלישית למשל הייתה שאלה ששאלו אותנו השופטים, את הייעוץ המשפטי לכנסת ואת הייעוץ המשפטי לממשלה: אם היה נוסח בסינית בפני חברי הוועדה, האם אתם חושבים שאפשר היה לומר שזה הליך חקיקה תקין?

שגית אפיק: בעיניי התשובה לכך היא חד משמעית לא.

שגית אפיק: אני חושבת שבייעוץ המשפטי של משרד האוצר היו אומרים שאילו היה מתרגם, נראה לנו שזה היה בסדר.

שגית אפיק: אני חושבת שכאן טמון ההבדל.

שגית אפיק: בסוף אתם צריכים להבין על מה אתם מצביעים, מה פרטי ההסדר ולכן חשוב שתבינו.

שגית אפיק: אם אתם מורידים או מעלים 2.2 מיליארד, הוועדה הזאת בסופו של דבר היא לא ועדה שעוסקת רק במספרים אלא היא ועדה שעוסקת גם במהות.

שגית אפיק: ואם תוסיפו עכשיו עוד איזה סכום ותורידו עוד איזה סכום ותחלקו סכום אחר, המטרה היא שתדעו מה באמת הכוונה, מה באמת אתם הולכים לעשות ולא שתשנו כאן את המספרים כמו בבנק אבל אתם לא באמת תדעו לאן זה הולך ומה הולך לקרות את זה.

שגית אפיק: אני חושבת שזו חשיבותו של הדיון הזה היום.

שגית אפיק: חלק מדיון נאות הוא דיון שבו שומעים את נציגי הציבור ואת העמדה שלהם לגבי ההסדר.

שגית אפיק: אני מסכימה אתך, חבר הכנסת קרעי, זה נכון, ההסדר הזה יבוא לכאן.

שגית אפיק: איך הוא יבוא לכאן?

שגית אפיק: חקיקת משנה.

שגית אפיק: בחקיקת משנה הנטל הוא לא עליכם.

שגית אפיק: חקיקת המשנה היא של הממשלה, של השר המבצע.

שגית אפיק: אז הסמכויות והכוחות שלכם הם אחרים והם שונים כיוון שמי שמבצע את זה בסופו של דבר זה השר ויתכן שתבקשו שינוי כזה או אחר ויאמר השר שהוא לא יודע לבצע, הוא לא מעוניין לבצע, זה לא ההסדר שהוא בסופו של דבר רוצה.

שגית אפיק: אני חושבת שבמצב הזה אתם כן תצטרכו להקשיב למה שהשר רוצה.

שגית אפיק: במצב של חקיקה ראשית, הנטל הוא עליכם להבין מה אתם עושים, מה אתם הולכים לחוקק.

שגית אפיק: אני יודעת, זאת לא עמדה פופולרית והרבה פעמים רוצים להעביר כאן דברים ואנחנו נחשבים כמו שתוקעים איזשהו תהליך שכולם רוצים כבר לעבור אותו, וזה בסדר.

שגית אפיק: אבל אתם חייבים להבין שפעם זה כך ופעם זה כך וגם אתם, פעם אתם כאן ופעם אתם שם.

שגית אפיק: בסופו של דבר להליך תקין יש חשיבות רבה עבורכם קודם כל.

שלמה קרעי: אני מסכים לגמרי עם כל מילה.

שלמה קרעי: אני רק אומר שבחקיקה של מסגרת, מה היכולות.

שגית אפיק: מדובר כאן בנושא שלא הופיע בכחול.

שגית אפיק: המליאה לא ראתה אותו.

שגית אפיק: מביאים משהו חדש, אז לפחות תבינו את פרטי ההסדר.

שלמה קרעי: נבין את פרטי ההסדר, ומה עכשיו?

שלמה קרעי: נגיד אנחנו רוצים לדרוש בהמשך שיכניסו עוד מגזר לתקנות.

שלמה קרעי: אנחנו לא יכולים להכניס את זה לחקיקת מסגרת.

שגית אפיק: הרבה פעמים בוועדה הזאת עשינו את זה ויש כאן חברי כנסת ותיקים שיודעים.

שגית אפיק: כשמבקשים מאתנו להכניס איזשהו תיקון לחקיקה ראשית, אנחנו מבקשים לראות את פרטי ההסדר של חקיקת המשנה כדי להצביע עליו במקביל.

שגית אפיק: כדי לקשור בין הדברים ולא כדי לעשות סתם דיון.

שגית אפיק: כדי באמת לדון בפרטים ולהצביע.

שגית אפיק: מצביעים על החוק ולצדו מצביעים גם על ההסבר כדי שתוכלו באמת לראות את התמונה כולה ולא לראות תמונה חלקית ואחר כך להמתין עוד כמה זמן עד שההסדר עצמו יבוא.

יצחק פינדרוס: אני מזכיר לכולם שאנחנו ביום רביעי.

יצחק פינדרוס: תודה.

אסי מסינג: אני בכל זאת חייב להתייחס לדברים שנאמרו.

אסי מסינג: האמירות שמשרד האוצר היה מספיק שיהיה מתרגם מסינית, אלה אמירות לא מתקבלות על הדעת.

אסי מסינג: יש חשיבות של ההליך למשרד האוצר, לא פחות מאשר לייעוץ המשפטי של הכנסת.

שגית אפיק: זה מופיע בפסק הדין כעמדה שלכם, התרגום מסינית.

אסי מסינג: אם רוצים, אני אפרט במפורט את העמדה שלנו, עמדת היועץ המשפטי לממשלה ואת העמדה שהוגשה לבג"ץ.

אסי מסינג: דרך אגב, יש שם בקשה לדיון נוסף שטרם הוכרעה בעניין הזה.

אסי מסינג: יש גם את דעת המיעוט שנאמרה בהקשר הזה ואני לא דן כרגע בשאלה של בג"ץ דירה שלישית ובעובדות שהיו באותו דיון.

אסי מסינג: אנחנו דיברנו אתמול על השאלה של התוספת שהיא לא שונה במהות שלה מהסתייגויות שעומדות כרגע בפני הוועדה.

יצחק פינדרוס: כן, גם ההסתייגות שבני גנץ יהיה ראש הממשלה בחודש מארס על חוק התקציב, גם זאת לא הסתייגות קשורה.

יצחק פינדרוס: באמת, חברי כנסת מכניסים כל מיני הסתייגויות.

שלמה קרעי: אין לך דוגמה אחרת?

יצחק פינדרוס: זה היה הכי בולט.

יצחק פינדרוס: אחמד טיבי עשה את זה יפה.

אסי מסינג: יש לי גם יסוד להניח שחלק מההסתייגויות אולי אפילו יעברו כאן.

אסי מסינג: אין במהות שום דבר שהוא שונה.

אסי מסינג: הממשלה ביקשה לעשות תיקון והתיקון הוא תיקון פשוט.

אסי מסינג: הוא הוסבר בהרחבה ואני לא חושב שהיה דיון יותר רחב מהדיון הזה בוועדה.

אסי מסינג: אנחנו הצהרנו על התקלה שהייתה אצלנו.

אסי מסינג: מדובר בהחלטת ממשלה שהנחתה לעשות תיקון.

אסי מסינג: מאחר ואני לא נשמע, רק כדי שלא אצטרך לחזור עוד פעם, נציגי הממשלה הונחו על ידי הממשלה לעשות תיקון והתיקון הוא הסטה של תקציב מבחינת הפריסה, מבחינת שני החוקים.

אסי מסינג: אין שום חובה ושום דיון באישור בין שאלת הדיון במקור והתיקון בהצעת החוק לבין הדיון בפרטי התקנות.

אסי מסינג: הסברנו בצורה ברורה שפרטי התקנות יובאו לאישור הוועדה בצורה נרחבת ובהליך מלא ולאחר שמיעת עמדות הציבור.

אסי מסינג: עמדות הציבור אינן צריכות להישמע לגבי התיקונים לחוק המסגרות הפיסקליות ולא לגבי חוק יסוד: משק המדינה.

אסי מסינג: עם כל הכבוד לנציג התאחדות התעשיינים או לנציג אחר כזה או אחר, הוא לא מי שצריך להגיע את עמדתו בפני הוועדה בכל מה שקשור לשינויים.

יצחק פינדרוס: כל זמן שאתה מחליט מה האוצר צריך לעשות, הבנתי, אבל אתה גם מחליט מה הוועדה אמורה לעשות?

יצחק פינדרוס: משום מה מדינת ישראל, ולא לשכת היועץ המשפטי לממשלה, הכינו יועצים לכנסת שהם בלתי תלויים במשרד האוצר.

אסי מסינג: לא צריכה להיות פריבילגיה מיוחדת לשמיעת העמדות האלה.

יצחק פינדרוס: אני מעריך את הייעוץ אבל אני חייב לומר לך.

מיקי לוי: חבל, אתה לוקח את האוצר לראש בראש עם הוועדה.

אסי מסינג: אני לא לוקח.

אסי מסינג: הפוך.

אסי מסינג: האמירות כאן הן ניסיון לעשות שינוי.

יצחק פינדרוס: אסי, הדיון מבחינתי הסתיים.

אסי מסינג: עוד לא סיימתי את דבריי.

ינון אזולאי: אתם הייתם מעדיפים להביא לנו את הכול בסינית.

ינון אזולאי: זה מה שבית המשפט התכוון להגיד.

אסי מסינג: אני לא סיימתי את דבריי.

אסי מסינג: האמירות האלה לא מתקבלות על הדעת.

יצחק פינדרוס: אני מציע שאת הדיון הזה יקיימו את יושב ראש הוועדה הקבוע.

ינון אזולאי: אנחנו חברי כנסת ואנחנו נאמר מה שאנחנו רוצים ואם אתה לא רוצה, אתה יכול להמשיך הלאה, להישאר במשרד ולא לבוא לכאן.

ינון אזולאי: מספיק.

ינון אזולאי: כל פעם אתה בא על הסתייגות של זה והסתייגות של זה.

ינון אזולאי: הבאת את מה שאתה רוצה ואנחנו נביא את מה שאנחנו רוצים.

ינון אזולאי: תודה רבה.

שגית אפיק: רק משפט אחד.

שגית אפיק: יש הבדל בין דבר שהממשלה מבקשת ואומרת שבעצם הבאתי בפני המליאה הצעת חוק לא בשלה ונזכרתי בדבר נוסף שאני רוצה.

שגית אפיק: לממשלה פתוחה הדרך לעשות את תהליך החקיקה המלא ולהביא כל הצעת חוק אחרת שהיא רוצה.

אסי מסינג: גם פתוחה בפניה לעשות תיקונים.

שגית אפיק: לא.

שגית אפיק: לא פתוחה בפניה הדרך לעשות תיקונים.

מיקי לוי: אין בעיה.

מיקי לוי: אז אנחנו נגיש נושא חדש ואנחנו נמשוך את זה.

מיקי לוי: אתם רוצים?

מיקי לוי: אין בעיה.

מיקי לוי: אפשר להתחכם, אסי.

מיקי לוי: אפשר למשוך את זה שבועיים.

אסי מסינג: אני לא מתחכם.

מיקי לוי: אנחנו רוצים לקדם.

מיקי לוי: פעם שנייה אתם תוקעים לנו בשנייה האחרונה.

יצחק פינדרוס: מיקי, ביקשתי גם מאסי לעצור את הדיון הזה.

יצחק פינדרוס: אנחנו ביום רביעי ולא ביום שני לפנות בוקר.

יצחק פינדרוס: בואו נעצור את הדיון בשלב הזה.

יצחק פינדרוס: אני רוצה להעלות את אוריאל לין ולשמוע את ההערות שלו.

יצחק פינדרוס: לאחר מכן נשמע את רשות המסים כשיגיעו ונתקדם.

מיקי לוי: אני רוצה להוסיף הסתייגויות.

מיקי לוי: בעקבות הערות הציבור, יש לי עוד הסתייגויות.

אחמד טיבי: גם לי יש הסתייגות נוספת.

מיקי לוי: חבל שאתם באים על הבוקר כך.

מיקי לוי: אתם רק מפסידים.

אופיר כץ: אדוני היושב ראש, אם אני זוכר נכון, אתמול אמרת הסתייגויות עד 9:00.

יצחק פינדרוס: נכון.

יצחק פינדרוס: מיקי יודע את זה.

מיקי לוי: אני לטובת העסקים.

אופיר כץ: ואנחנו נגד?

מיקי לוי: תצביעו אתי על שתי ההסתייגויות הבאות, להכליל עסקים קטנים ובינוניים בפחת.

מיקי לוי: תצביעו אתי.

מיקי לוי: זה הקטר הכלכלי של המשק, עסקים קטנים ובינוניים.

שלמה קרעי: גם כך הם לא ישתמשו בפחת המואץ.

מיקי לוי: מי שהרוויח, ישתמש.

מיקי לוי: מי שהפסיד, לא ישתמש כי אין טעם.

מיקי לוי: זה ברור לחלוטין.

מיקי לוי: אבל עצם זה שלא הכניסו אותם, סימן שהם קטנים ואף אחד לא סופר אותם.

עידו סופר: חבר הכנסת לוי, התקנות לא מדברים על גודל עסק.

עידו סופר: הן מדברים על ענפים.

עידו סופר: ענף התעשייה, התיירות וכולי, בוודאי שעסקים קטנים יכולים - - -

מיקי לוי: מוסכים הם תעשייה?

מיקי לוי: לא.

מיקי לוי: זה שירות.

מיקי לוי: בית קפה שרוצה מכונת קפה, זאת תעשייה או שירות?

מיקי לוי: תגידו מה.

מיקי לוי: זה הקטר הכלכלי של המשק, עסקים קטנים ובינוניים.

מיקי לוי: האוצר, אתם עושים עוול.

מיקי לוי: זה לא יעבור כאן.

יצחק פינדרוס: חבר הכנסת לוי, אנחנו רוצים להתקדם.

אוריאל לין: שלום.

אוריאל לין: הוזמנתי להביע את דעתי.

אוריאל לין: האם אני רשאי לעשות זאת?

יצחק פינדרוס: בהחלט.

יצחק פינדרוס: שמחים לשמוע אותך על הבוקר.

אוריאל לין: תודה.

אוריאל לין: אם הייתי קורא את התקנות האלה שמוצעות היום לכם, של פחת מואץ כדי לעודד את הכלכלה כפי שכתוב בדברי ההסבר, לפני 50 שנים - לא הייתי מופתע.

אוריאל לין: היום אני מופתע משום שיש כאן התעלמות מוחלטת ממבנה המשק.

אוריאל לין: יש כאן מצב שבאים ואומרים לך שהמגזר הגדול ביותר שקיים היום, עם כל הכבוד לחבריי ואני מעריך מאוד ואין מי שמעריך יותר מאתנו את התעשייה ומעוניין בקידומה, אבל בית היוצר של מקומות העבודה היום זה מגזר המסחר והשירותים.

אוריאל לין: בלי מגזר מסחר ושירותים, אין כאן כלכלה.

אוריאל לין: מגזר המסחר והשירותים מעסיק מיליון ו-860,000 אנשים בנתוני 2020-2019 של הלשכה המרכזית לסטטיסטיקה.

אוריאל לין: מגזר המסחר והשירותים, כיום זאת מחצית מהיצוא הישראלי.

אוריאל לין: הוא נפגע יותר קשה בתקופת הקורונה מאשר כל מקום אחר, הוא חובק את כל העצמאים הרבים שמתלוננים והוא מחצית מהיצוא הישראלי.

אוריאל לין: אני אומר לכם כרגע שיש כאן התעלמות מוחלטת כמעט בלתי מובנת ואני פשוט מודאג מזה שבאים היום ומציעים לכם הצעה שהיא מבוססת על אפליה סקטוריאלית.

אוריאל לין: אסור לנו היום להעביר דברים כאלה.

אוריאל לין: אני מאוד מאוד מייעץ לכם שתחזירו את הטיוטה לאוצר שהוא יעשה את התיקון ויבנה תקנות על בסיס שוויון כללי במשק.

אוריאל לין: לא יכול להיות שהיום אנחנו נחזור בחזרה לתקופה שאומרים שנותנים הטבה רק למספר מגזרים מוגדרים, תעשייה, מלאכה, מלונאות, חקלאות, ואנחנו מאוד בעדם, ללא כל ספק, אבל יבוא ויגידו שאת מגזר המסחר והשירותים, שהוא 70 אחוזים מכל מקומות העבודה, במגזר העסקי, אנחנו נקפח.

אוריאל לין: הוא חובק את כל העסקים העצמאיים, חלק גדול מהם, הוא מקיף ללא סוף את אותם עסקים שגם נפגעו, והיום אנחנו נפלה אותם לרעה.

אוריאל לין: על מה זה מבוסס?

אוריאל לין: יש גם החלטות חשובות ביותר ואני לא זקוק להן, אבל יש החלטות חשובות ביותר שמדברות על עיקרון השוויון.

אוריאל לין: איך אנחנו באים היום ושוברים את עקרון השוויון?

אוריאל לין: על בסיס מה?

אוריאל לין: איזה הגיון יש כאן?

אוריאל לין: אם יש כאל שאלה תקציבית, בבקשה, שיעשו את זה בצורה נכונה על בסיס שוויון.

אוריאל לין: גם במגזר המסחר והשירותים צריכים לחדש ציוד, מערכות מחשבים, מחסנים, לוגיסטיקה, כל הדברים שקשורים בזה.

אוריאל לין: איך אפשר היום לבוא ולהגיד לכם שמגזר המסחור והשירותים הוא בלתי חשוב, הוא לא קיים?

אוריאל לין: זו גישה מיושנת ופסולה שמתעלמת ואני מודאג אם זוהי גישתו של האוצר היום.

יצחק פינדרוס: תודה רבה לך.

יצחק פינדרוס: יש מישהו מרשות המסים?

יצחק פינדרוס: זה הכי קריטי כאן בסיפור הזה.

עידו סופר: זו שאלה למשרד האוצר ואני אתייחס אליה.

עידו סופר: זו לא שאלה שאפשר לומר באופן חד וחלק שאוריאל לין תיאר או שהעמדה היא אחרת.

עידו סופר: יש שאלה האם נכון להכליל סקטורים נוספים, כן או לא.

יצחק פינדרוס: גיא נכנס.

עידו סופר: זו שאלה שאני בכל מקרה אני אענה עליה, גם כשגיא כאן.

עידו סופר: השאלה לגבי מסחר ושירותים היא שאלה מורכבת.

עידו סופר: מצד אחד הפחת נועד לעודד השקעות יצרניות, השקעות שיכולות להגדיל את כושר הייצור ובעולם המסחר והשירותים הדבר הזה פחות מתקיים.

עידו סופר: יש טכנולוגיות או רצון, או יש שיפורים טכנולוגיים שאנחנו כן סבורים שנכון – וכפי שאוריאל גם אמר – לתמרץ אותם באותה מידה כמו שמתמרצים השקעות אחרות.

עידו סופר: הכללה של כלל המסחר והשירותים לא תביא בעיקרה את האפקט הזה אלא היא תביא לאפקטים אחרים.

איתן גינזבורג: איזה אפקטים?

עידו סופר: בסופו של דבר אתה רוצה לבוא ולתמרץ אנשים לעשות איזושהי השקעה נוספת שהם לא היו עושים כדי לעשות איזשהו שיפור טכנולוגי.

עידו סופר: הפחת הזה כולל גם דברים נוספים, בין אם אלה מדפים, מקררים, דברים שהם לא אלה ובעצם אם אתה סבסד את השוטף על חשבון כספי משלם הציבור, בעצם עשית משהו שלא התכוונת אליו.

איתן גינזבורג: גם זה מזרים כסף למשק.

עידו סופר: זה לא מזרים כסף למשק כי בסוף אתה מתחשבן בסוף שנה ובמקום שהפחת יהיה 20 אחוזים, הוא 40 אחוזים כי הפחת הוא כפול.

עידו סופר: כלומר, זה לא נותן את האפקט.

עידו סופר: מצד אחד זה כן מפחית את חבות המס בסוף השנה ומצד שני זה לא נותן את האפקט התוספתי שאתם ואנחנו רוצים לייצר.

עידו סופר: זאת שאלה לא פשוטה.

עידו סופר: כרגע נראה לי שלהכליל את כל הענפים האלה, זה לא נותן את האפקט הנדרש.

עידו סופר: אנחנו כן חושבים מה אפשר לעשות וקיבלנו לא מעט הערות ציבור.

עידו סופר: אני מנסה לומר שזה לא נובע מרשעות.

איתן גינזבורג: אמרת שייגרם אפקט אחר.

איתן גינזבורג: חיובי?

איתן גינזבורג: שלילי?

איתן גינזבורג: איזה אפקט ייגרם?

איתן גינזבורג: אדוני היושב ראש, אני לא יכול להתגבר על הקולות של אחרים.

איתן גינזבורג: אמרת שייגרם אפקט אחר למשק.

איתן גינזבורג: אני רוצה שתסביר איזה אפקט ייגרם.

איתן גינזבורג: האם הוא שלילי, האם הוא חיובי.

עידו סופר: אני מסביר.

עידו סופר: בוא נגיד מה האפקט שאנחנו כן רוצים בתעשייה, שזה יחסית פשוט.

עידו סופר: כאשר יש חוסר ודאות ורוצים לעשות איזה שהן השקעות ארוכות טווח או חדשניות, בתקופת משבר כן נהוג לבוא ולהנהיג משהו כמו פחת מואץ שבעצם מתמרץ עבור השקעות שהן בעיקר הוניות ומשמעותיות, בא ומשנה את קבלת ההחלטות של האם כן או לא או האם בעוד שנה.

עידו סופר: זה כן מקדים אותן והרבה פעמים גם מגדיל אותם.

עידו סופר: כשאתה מדבר על השקעות שוטפות בעסק, נקרא לזה עסק כזה או אחר או בתחום המסחר, קשה מאוד לבוא ולהגדיר האם זו השקעה שהיא יצרנית, כן או לא.

עידו סופר: לרוב אלה השקעות שוטפות בעסק, בין אם זאת מכונת קפה לצורך העניין, ואנחנו לא חלוקים על כך שעסקים קטנים ובינוניים זקוקים לסיוע המדינה, ועיקר הסיוע הולך לשם, אבל זה לא נועד להחלפת מכונת קפה.

איתן גינזבורג: זה שזה לא נועד, זו אמירה.

איתן גינזבורג: שאלתי מה האפקט השלילי.

עידו סופר: האפקט השלילי הוא למעשה כאשר יכול להיות שאתה תסבסד פעילות שוטפת, היא לא תגדל אבל תשלום המס יפחת וזה.

עידו סופר: הכוונה היא שמצד אחד באמת יהיה כאן אובדן מסים אבל מצד שני שיהיה גידול בפעילות היצרנית.

עידו סופר: זה האפקט שאני מנסה להשיג אותו.

עידו סופר: אם אתה רק מפסיד מס אבל לא יהיה לך גידול וזה לא שינה שום קבלת החלטות, זה בעצם אפקט שלילי, מבחינתנו לפחות, וזה לא מה שגם אנחנו שבאים להציג לכם משהו בוועדה משהו שאתם צריכים לאשר שעולה מכספי הציבור.

איתן גינזבורג: אדוני היושב ראש, אנחנו אתמול דיברנו על כך שאנחנו מבקשים לראות תקנות לפני שאנחנו מאשרים את המסגרת.

יצחק פינדרוס: נכון.

איתן גינזבורג: אתמול נתבקשנו להעביר את המסגרת התקציבית מסעיף מסוים לסעיף אחר.

איתן גינזבורג: אמרנו שלפני כן, אנחנו רוצים לראות את התמונה הכללית, את התמונה הגדולה כפי שאמר היועץ המשפטי.

איתן גינזבורג: יש לנו השגות לגבי תקנות אבל אני חושב שאין כאן אחד שחולק, אפילו לא האופוזיציה – אמר מיקי לוי בצורה מאוד מאוד ברורה – ביחס לצורך בפחת מואץ ובאישור הדבר הזה.

איתן גינזבורג: הוא אפילו אמר שהוא יתמוך, אבל הבאנו את זה כדי לראות את התמונה הגדולה.

איתן גינזבורג: אנחנו כנראה עדיין לא שבעי רצון או משוכנעים לגמרי לגבי התקנות.

איתן גינזבורג: הייתי מציע לאשר את הפחת המואץ ולא את התקנות.

איתן גינזבורג: שיביאו תקנות במועד אחר ונדון בהן, נאשר או לא נאשר.

איתן גינזבורג: אגב, זאת הייתה ההצעה שאתמול האוצר הציע.

יצחק פינדרוס: אני מבין את ההצעה שלך אבל אני רוצה לומר לך היכן הבעיה.

ינון אזולאי: בכל מקרה לא מאשרים את התקנות.

איתן גינזבורג: נאמר שיש אפשרות לאשר את התקנות היום.

איתן גינזבורג: לכן אני מדגיש את הנקודה.

יצחק פינדרוס: אני רוצה לומר לך היכן הבעייתיות ואמרנו את זה אתמול.

יצחק פינדרוס: השלב הבא הוא ששר האוצר מביא את זה חתום ואז קבל או עזוב.

יצחק פינדרוס: אם לוועדה יהיו הערות, זה עזוב.

יצחק פינדרוס: אם לא יהיו הערות, זה קבל.

יצחק פינדרוס: אם מיקי לוי יחליט שהוא רוצה להכניס את ענף המוסכים לצורך העניין, שזה אחד הדברים שעלו כאן, הוא לא יוכל.

שלמה קרעי: הוא יוכל.

שלמה קרעי: מתווכחים אתם ומוסיפים.

יצחק פינדרוס: שלמה, לא הייתי מצפה ממך לאמירה כזאת כי אתה יודע שהיא לא מחזיקה מים.

איתן גינזבורג: גם עכשיו אין לוועדה סמכות להכניס או להוציא סעיפים מהתקנות האלה.

איתן גינזבורג: יש רק לאשר אותן או לא לאשר אותן.

איתן גינזבורג: תאשר מסגרת בתקנות, להשאיר את זה לישיבה הבאה או אחרת כדי שנחליט.

אופיר כץ: רגע.

אופיר כץ: יש לי הצעה.

אלכס קושניר: לשם מה לאשר את המסגרת?

אלכס קושניר: אנחנו חוזרים על הדיון שהתקיים אתמול.

אופיר כץ: היינו בדיון הזה.

איתן גינזבורג: אלכס, ברוך הבא.

איתן גינזבורג: אתמול התקיים הדיון הזה.

אלכס קושניר: אתה רוצה לבדוק לי כרטיס נוכחות?

אלכס קושניר: אני לא מבין מה זאת האמירה הזאת.

אלכס קושניר: אתה חושב שלא הקשבתי לך?

אלכס קושניר: אתה רוצה שגם אני אמשוך לך כרטיס נוכחות?

אלכס קושניר: הגזמת.

איתן גינזבורג: התקיים אתמול דיון שלם.

יצחק פינדרוס: אני רוצה לא לסכם את הדיון אלא לסכם את הפרק הזה ולהציע הצעה.

יצחק פינדרוס: את הדיון קיימנו אתמול.

אלכס קושניר: אני שמח שקיימתם את הדיון אבל זה לא אומר שאני לא יכול לשאול שאלה.

יצחק פינדרוס: אתה יכול לשאול אבל תן לי להציע הצעת סיכום ותגיד אם היא מקובלת עליך.

יצחק פינדרוס: אנחנו ביום כנסת ובשעה 11:00 אנחנו רוצים לסיים את הדיון.

יצחק פינדרוס: אני חושב שגם לך עכו חשובה לך מאוד ואתה רוצה לקיים את הדיון.

יצחק פינדרוס: אפשר לקיים את הדיון ואז לא יהיה דיון על עכו ואני בטוח שאתה רוצה לקיים את הדיון.

אלכס קושניר: חבל על התירוצים.

אלכס קושניר: דבר.

יצחק פינדרוס: אני רוצה להציע הצעה ולאמץ חלקית את העצה של איתן ושל אופיר אבל אני רוצה להוסיף לה הערה ואני רוצה לשמוע מרשות המסים.

יצחק פינדרוס: אנחנו נאשר כרגע את המסגרת אבל שני דברים עלו כאן בוועדה בצורה מאוד מאוד חדה על ידי כולם.

יצחק פינדרוס: ראשית, הנושא של העסקים הקטנים והמוסכים, צריך למצוא להם פתרון.

יצחק פינדרוס: אני לא יודע מה הפתרון, אבל צריך למצוא פתרון.

יצחק פינדרוס: אתם תבואו לוועדה לדיון לפני שהשר חותם.

יצחק פינדרוס: לא תביאו לנו מעשה עשוי כמו שעשיתם לנו אתמול והבאתם לנו החלטת ממשלה.

אופיר כץ: זה מה שהצעתי.

אופיר כץ: עוד דיון.

יצחק פינדרוס: אתם תביאו לנו בתוך שבועיים כי אתם הרי רוצים את התקנות ובשבוע הבא אנחנו לא נמצאים כאן.

יצחק פינדרוס: בתוך שבועיים.

יצחק פינדרוס: נקיים כאן דיון אתכם עם נציגי התעשיינים, עם נציגי המוסכים, אחרי הערות הציבור שאני מאמין שגם אתם קיבלתם, כמו שאנחנו קיבלנו בתוך 12 שעות את ההערות.

אופיר כץ: שיעבירו לנו אחרי הדיון את ההערות שהם קיבלו.

יצחק פינדרוס: תבדקו גם את הנושא הזה של העסקים הקטנים, אם זה מקובל עליכם.

מיקי לוי: הם קיבלו הערות של הציבור.

אסי מסינג: אני לא מצליח להבין את הבקשה.

יצחק פינדרוס: אני אסביר.

אסי מסינג: השר לא חותם על התקנות לפני שהוועדה מאשרת אותן.

אסי מסינג: הוא פונה לוועדה על מנת לקיים דיון בוועדה.

יצחק פינדרוס: השאלה אם אתה על דעת הממונים שלך יכול להתחייב שאתה בתוך שבועיים מקיים דיון, מטמיע את הנושאים שהועלו על ידי חברי הכנסת בדרך כזו או אחרת.

גיא גולדמן: אנחנו יכולים לומר שאנחנו נביא את התקנות בהקדם האפשרי, בתוך מסגרת הזמן שציינת.

יצחק פינדרוס: ומסגרת הערות החברים.

אופיר כץ: במקום שנגיע למצב שאנחנו לא נאשר ואז תחזרו, אנחנו מציעים לקיים עוד דיון באמצע.

אסי מסינג: אין בעיה לעשות דיונים, כמה שרוצים.

איתן גינזבורג: לא.

איתן גינזבורג: אל תערבב.

איתן גינזבורג: זה לא הגן.

איתן גינזבורג: שמעת כאן את יושב ראש הוועדה, שמעת את הציבור ואנחנו מבקשים שתקיימו אצלכם בתוך המשרד לפני שאתם מגיעים אלינו.

אסי מסינג: זה ברור.

אסי מסינג: זה תמיד קורה.

אסי מסינג: תמיד כשהוועדה מעירה הערות, אנחנו מקיימים דיון.

איתן גינזבורג: זה מה שביקשנו.

יצחק פינדרוס: לוח הזמנים של שבועיים מקובל עליכם?

אסי מסינג: כן.

יצחק פינדרוס: שמעתם את רחשי הוועדה.

יצחק פינדרוס: אלכס, מקובל עליך?

אלכס קושניר: לא, אבל זה לא משנה.

אלכס קושניר: תמשיך.

יצחק פינדרוס: לא, לי זה משנה מאוד.

יצחק פינדרוס: אני רוצה שיהיה מקובל גם עליך.

אנטאנס שחאדה: בסופו של דבר נותנים לעסקים קטנים.

אנטאנס שחאדה: צריך להקטין את התקופה.

יצחק פינדרוס: חברים, אנחנו נתקדם לעצם הדיון לשמו התכנסנו.

יצחק פינדרוס: מיקי, נשארו לך שמונת ההסתייגויות שלך?

מיקי לוי: נתתי ליועצים המשפטיים.

שגית אפיק: אם אני מבינה נכון לא הקראת את הנוסח המתוקן.

יצחק פינדרוס: הקראנו גם וגם.

מיקי לוי: מתוך ה-160 הסתייגויות נותרו שמונה.

שגית אפיק: הם יקריאו.

שגית אפיק: זאת הצעה ממשלתית.

יצחק פינדרוס: נקריא את הנוסח המתוקן ונתקדם.

מיקי לוי: יש לי שמונה הסתייגויות בשביל זכות דיבור במליאה.

יצחק פינדרוס: כן.

יצחק פינדרוס: דיברנו על זה אתמול.

מיקי לוי: אני רוצה להכניס הסתייגות נוספת.

שגית אפיק: אלה הסתייגויות או רשות דיבור?

יצחק פינדרוס: רשות דיבור.

אלכס קושניר: גם אני מבקש רשות דיבור.

יצחק פינדרוס: בסדר.

שגית אפיק: חבר הכנסת מיקי לוי, ההסתייגויות שלך הן מהותיות או שאתה מבקש רשות דיבור?

מיקי לוי: בעיקרון הן מהותיות.

מיקי לוי: תקריאו אותן.

מיקי לוי: הן יכולות ליפול כי אני רוצה זכות דיבור במליאה.

מיקי לוי: אני רוצה להכניס עוד שתי הסתייגויות וכאן החברים יצביעו בעד.

מיקי לוי: אני שואל את היועצת המשפטית האם להכניס את זה כהסתייגות או מספיק לפרוטוקול.

מיקי לוי: אני מבקש/דורש להזמין את נציגי הציבור לדיון הבא בנושא התקנות.

מיקי לוי: את לה"ב, לשכת רואי החשבון, לשכת עורכי הדין ויועצי המס.

יצחק פינדרוס: סיכמנו את זה כהחלטת ועדה.

מיקי לוי: אני נקבתי בשמותיהם.

יצחק פינדרוס: אלה שהיו בדיון הזה ואלה שלא הספיקו לעלות.

שגית אפיק: הוא אמר שלפני שיגיעו לכאן, ישבו אתם.

אחמד טיבי: יש לי דרישה והסתייגות.

אחמד טיבי: היות ומדברים על תקציב למשרד החינוך, יש תקנה לתמיכה במכונים למנהיגות חברתית קהילתית בחברה הערבית כי הייתה שם ב-922 והיא עולה כשלושה מיליון שקלים בשנה.

אחמד טיבי: אני רוצה שהתקנה תתוקצב בשבעה מיליון שקלים בשנה והיות וזו בקשה צנועה, אני מתאר לעצמי שכולכם תסכימו.

יצחק פינדרוס: משה, אתה מכיר את הנושא הזה?

 << אורח >> משה שגיא: הסעיף הזה יתוקצב לפי תוכנית החומש בנושא.

 << אורח >> משה שגיא: יש החלטת ממשלה בנושא.

 << אורח >> משה שגיא: בהחלטת הממשלה, הסכום של 130 מיליון בסך הכול.

אחמד טיבי: לא.

אחמד טיבי: בתקנה הזאת.

 << אורח >> משה שגיא: אני לא זוכר כרגע מה הסכום.

אחמד טיבי: הם אמרו שלושה מיליון.

יצחק פינדרוס: אם אתה אומר שיש 130 מיליון שקלים בתקנה, הבקשה שלו היא להגיע לשבעה מיליון במקום שלושה מיליון שקלים.

 << אורח >> משה שגיא: אנחנו נבחן את הנושא.

אחמד טיבי: לא, לא נבחן.

יצחק פינדרוס: אומר חבר הכנסת משהו שנשמע הגיוני, בעיניי לפחות כאורח חדש כאן.

יצחק פינדרוס: הוא אומר שאנחנו עכשיו שמים 1,7 מיליארד שקלים, היערכות למציאות החדשה במשרד החינוך.

יצחק פינדרוס: תמצאו את הדרך, ארבעה מיליון שקלים לתקנה הזאת של מנהיגות שהיא חלק מהחלטת ממשלה 922,.

יצחק פינדרוס: משה, במקום שזה ייכנס כהסתייגות, תכניסו את זה.

אחמד טיבי: רק הצבעה.

אחמד טיבי: אני מכיר את ההבטחות שהיו כאן בשבועיים-שלושה האחרונים.

 << אורח >> משה שגיא: אני רוצה להבהיר כאן משהו.

 << אורח >> משה שגיא: צריך להבין שאם אני מקצה סכום יותר גבוה בנושא מסוים, אני צריך לקחת אותו מנושא אחר.

 << אורח >> משה שגיא: אנחנו צריכים לבחון את הדבר הזה.

 << אורח >> משה שגיא: יש לנו עשרות תוכניות שאנחנו לא פותחים בתשפ"א בגלל התקציב ההמשכי.

 << אורח >> משה שגיא: אפשר להגדיל תוכנית על חשבון תוכנית אחרת שלא נפתח אותה אבלל אני לא חושב שזה רציני וראוי להגיד את זה כאן בוועדה.

אחמד טיבי: לא על חשבון.

אחמד טיבי: תוספת.

 << אורח >> משה שגיא: אחרת יהיה כאן דיון בוועדה על תוכניות אחרות שלא נפתחות בתשפ"א.

 << אורח >> משה שגיא: נבחן את זה בחיוב.

אלכס קושניר: אנחנו מדברים על הקופסה של משרד החינוך, נכון?

יצחק פינדרוס: כן.

אחמד טיבי: עברנו נושא?

אחמד טיבי: סליחה, אני עדיין בזכות דיבור.

אחמד טיבי: אתה תוכל לדבר מיד אחרי.

אלכס קושניר: אין בעיה.

אלכס קושניר: תמשיך.

אחמד טיבי: אני דורש שתקנה של מנהיגות חברתית תתוקצב בשבעה מיליון ולא בשלושה מיליון כי אחרת אני מגיש 300 הסתייגויות ולפני כלל הסתייגות התייעצות סיעתית ואחרי כן רוויזיה.

אחמד טיבי: ברור?

אחמד טיבי: זה כל מה שביקשתי בשבוע הזה.

איתן גינזבורג: אי אפשר להגיש הסתייגויות.

אחמד טיבי: אתה טועה.

אחמד טיבי: אין סמכות ליושב ראש שאין הסתייגויות כל עוד לא הייתה הצבעה.

אחמד טיבי: ברור?

אחמד טיבי: ברור.

אחמד טיבי: אל תלמד אותי.

אחמד טיבי: אני אלמד אותכם.

שלמה קרעי: היועצת המשפטית, הוא צודק במה שהוא אומר?

שגית אפיק: כאשר מודיעים על שעת הצבעה שמתייחסת להגשת הסתייגויות בכתב, עד לאותה שעה ניתן להגיש הסתייגויות בכתב.

שגית אפיק: ברגע שהוועדה פותחת דיון וממשיכה בדיון, ניתן תמיד להמשיך ולהגיש הסתייגויות בעל פה עד מועד ההצבעה.

אחמד טיבי: בדברים האלה אני לא דוקטור אלא פוסט דוקטורט.

אחמד טיבי: אגב, הגשתי את זה גם בכתב.

שלמה קרעי: אתה גם פוסט ציוני.

אחמד טיבי: אין קשר ביני לבין ציונות.

אלכס קושניר: אדוני היושב ראש, בשבוע הבא נחשפנו ביתר שאת לפעילות שאני אגדיר אותה כאלימות מינית כלפי נשים ואז בוועדה למעמד האישה התברר לנו שאין חדרים אקוטיים בבתי חולים ציבוריים ובבתי חולים ממשלתיים.

קטי קטרין שטרית: סגן השר ענה על זה.

אחמד טיבי: נושא חשוב.

יצחק פינדרוס: חברת הכנסת שטרית, הוא בזכות דיבור.

קטי קטרין שטרית: אני רוצה להבין, יש שוביניזם בוועדה?

אחמד טיבי: למה?

אחמד טיבי: רק ביקשתי בקשה.

יצחק פינדרוס: שמענו.

יצחק פינדרוס: אחמד, אתה לא בזכות דיבור.

יצחק פינדרוס: עכשיו הקולגה שלך לאופוזיציה אלכס קושניר בזכות דיבור.

אלכס קושניר: אני אנסה להמשיך למרות שיש כאן

אלכס קושניר: חבר'ה שלא כל כך מכבדים את העמיתים שלהם.

אלכס קושניר: לא קיימים חדרים אקוטיים בכל בתי החולים בישראל, לא הציבוריים ולא הממשלתיים.

אלכס קושניר: אמרה כאן קטי שטרית שיש פתרו.

אלכס קושניר: אז אם יש פתרון, מאוד מאוד קל יהיה לקבל הסתייגות של תקצוב כל בתי החולים הציבוריים והממשלתיים לחדרים אקוטיים.

אלכס קושניר: אם זה לא יקרה, אני אומר לכם שאתם תתחילו להפעיל כאן את סעיף 98 כדי לעצור אותי מהגשת הסתייגויות.

אלכס קושניר: אני חושב שהנשים שיושבת בוועדה יחד אתי חייבות לתמוך בזה, ולא משנה קואליציה או אופוזיציה, ואני גם בטוח שבמליאה ההסתייגות הזו תעבור.

אלכס קושניר: ההסתייגות שלי היא תקצוב מיידי של כלל בתי החולים הציבוריים והממשלתיים בחדרים אקוטיים בשנת 2020.

אלכס קושניר: תודה.

אחמד טיבי: אגב, אני מבקש נושא חדש על נושא הפחת.

אחמד טיבי: אני מבקש להפסיק ולעבור לוועדת הכנסת.

יצחק פינדרוס: אבל הפחת לא נדון היום.

יצחק פינדרוס: נדונים היום שני מיליארד שקלים.

אחמד טיבי: זה נדון.

יצחק פינדרוס: אם ההסתייגות שלך מתקבלת, מה אתה רצוצה?

אחמד טיבי: איפה היא מתקבלת.

אחמד טיבי: שתתקבל קודם.

יצחק פינדרוס: היא תתקבל.

יצחק פינדרוס: ההסתייגות שלך תתקבל.

שגית אפיק: התיקונים הוקראו אתמול?

שגית אפיק: לא.

שגית אפיק: להקריא את הנוסח.

ינון אזולאי: אני רוצה לשאול שאלה.

ינון אזולאי: משהו קטן.

יצחק פינדרוס: אתה תוכל לשאול.

יצחק פינדרוס: אנחנו לא בורחים מכאן.

יצחק פינדרוס: תן לו להקריא ונתקדם.

אסי מסינג: אני מתחיל בהצעת חוק־ יסוד: משק המדינה (תיקון מס' 10 והוראת שעה לשנת 2020) (תיקון מס' 4).

אסי מסינג: בספקה הראשונה, ב-1(1)(א), בפסקת משנה (5) בנוסח הכחול כתוב במקום "3.5% יבוא "3.55%" ואנחנו מבקשים לשנות את זה ל-"3.05%".

אסי מסינג: זה התיקון הראשון .

אסי מסינג: בפסקה (2), בסעיף קטן (א)(2), המובא בו, בפסקה (2) יבוא:

משנה יבוא: "(א1) היערכות משרד החינוך לשנת הלימודים התשפ"א – 1.75 מיליארד שקלים חדשים".

משנה יבוא: זה התיקון הראשון לגבי חוק יסוד: משק המדינה.

אייל לב ארי: איך יתחלקו שני מיליארד השקלים?

אסי מסינג: הם בדיוק מה שנדרש לצורך הפחת המואץ בפריסה לשנתיים הקרובות.

אסי מסינג: זה יובא לידי ביטוי בהצעת חוק הפחתת הגירעון לשנים 2021 ו-2022.

אייל לב ארי: כן, אבל איך זה יתחלק מבחינת סכומים?

אלכס קושניר: אסי, אלה המקורות אבל איפה השימושים?

שירה עמיאל: אני אענה.

שירה עמיאל: ...

שירה עמיאל: זה יבוא לידי ביטוי, כמו שאסי אמר, בחוק הפחתת הגירעון.

אסי מסינג: אני אסביר.

אסי מסינג: אמרנו שמפחיתים בצד ההוצאה שני מיליארד שקלים שהם מיועדים לכיסוי ההפחתות בהכנסות כתוצאה מהפחת המואץ בשנים 2021 ו-2022.

אסי מסינג: בסך הכול מבחינת הקורונה, הצעדים לקורונה, זה מאוזן.

יצחק פינדרוס: סיימת את ההקראה?

אסי מסינג: לגבי חוק יסוד: משק המדינה.

שגית אפיק: תקריא גם את חוק הפחתת הגירעון.

אסי מסינג: בחוק הפחתת הגירעון התיקון הוא בסעיף 2 ואני קורא את הנוסח לאחר התיקון: 2.

אסי מסינג: תיקון סעיף 17 בסעיף 17 לחוק העיקרי –

אסי מסינג: בסעיף קטן (א) – אין שינוי, כפי שהקראתי אתמול.

קטן יבוא: "(ג) על אף הוראות סעיף 5, לשם התמודדות עם משבר הקורונה ולמטרה זו בלבד, בשנת 2021, רשאית הממשלה להגדיל את שיעור הגירעון הכולל מהתמ"ג בשיעור נוסף של עד 0.06%".

קטן יבוא: אני אקריא גם את סעיף 3 ואסביר.

קטן יבוא: 3.

קטן יבוא: הוספת סעיף 18 אחרי סעיף 17 יבוא: "18.

קטן יבוא: הוראת שעה לשנת 2022 הגדלת שיעור הגירעון לצורך התמודדות עם משבר הקורונה על אף הוראות סעיף 5, לשם התמודדות עם משבר הקורונה ולמטרה זו בלבד, בשנת 2022, רשאית הממשלה להגדיל את שיעור הגירעון הכולל מהתמ"ג בשיעור נוסף של עד 0.08%".

אנטאנס שחאדה: זה בנוסף ל-0.06?

אסי מסינג: הראשון 0.06 והשני 0.08. אלה שתי שנים נפרדות.

שגית אפיק: לא בנוסף.

אנטאנס שחאדה: בבסיס.

אסי מסינג: לא.

אסי מסינג: זה לא בבסיס.

אסי מסינג: יש חריגה מהגירעון בשנת 2021 עד 0.06 אחוזים ובשנת 2022 עד 0.08 אחוזים.

יצחק פינדרוס: חברי הכנסת, קיימנו אתמול דיון מספיק ארוך.

יצחק פינדרוס: אתם באתם רעננים אבל אני כבר מהדיון שהתקיים ביום ראשון יושב על הכיסא.

יצחק פינדרוס: תנו לסיים ואני רוצה להיכנס לדיון לגבי עכו.

אופיר כץ: מה עם ההסתייגות שלי?

אופיר כץ: ההסתייגות היא בהמשך למה שנאמר אתמול על התוכנית הכלכלית.

אופיר כץ: זו באמת בשורה גדולה לאזרחי מדינת ישראל.

יצחק פינדרוס: מה זה התוכנית הכלכלית?

יצחק פינדרוס: היא הגיעה לוועדה?

אופיר כץ: פורסם אתמול.

אופיר כץ: מענקים מוגדלים.

יצחק פינדרוס: איפה זה פורסם?

יצחק פינדרוס: אני הייתי בוועדה ולא ראיתי חדשות.

יצחק פינדרוס: איך אתה הספקת לראות חדשות?

אופיר כץ: איתן, אתה רוצה להקריא את ההסתייגות.

אופיר כץ: אני הגשתי את ההסתייגות יחד עם איתן גינזבורג.

איתן גינזבורג: אין לי אותה.

אופיר כץ: תוכנית מענקים מוגדלים.

אופיר כץ: , מה שידוע כמס הכנסה שלילי.

אופיר כץ: לתת מענקים חד פעמיים.

שגית אפיק: תקריאו לנו את הנוסח, שזה לא יהיה כמו המענק למעסיקים שלא פיטרו עובדים ואז זה הלך למשהו אחר.

אופיר כץ: הנוסח כבר אצלכם.

יצחק פינדרוס: מה קרה למענק של אלה שלא פיטרו עובדים?

יצחק פינדרוס: מעניין מה קרה עם זה.

יצחק פינדרוס: זה כמו זה.

יצחק פינדרוס: הכרזה.

יצחק פינדרוס: מה קרה עם המענק לחברות שלא פיטרו עובדים בתקופת הקורונה?

אופיר כץ: אלה שני המיליון.

שגית אפיק: 500 מיליון.

ינון אזולאי: זה יגיע לוועדה.

ינון אזולאי: הכול יגיע לוועדה.

איתן גינזבורג: לתת למשק להתמודד עם נגיף הקורונה על ידי הגדלת מענק לפי חוק צמצום פערים חברתיים, קרי, מס הכנסה שלילי, מוצע שיינתן למי שמקבל מס הכנסה שלילי, כדי לעודד יציאה לעבודה, מנק חד פעמי בגובה שתקבע הממשלה באישור ועדת הכספים של הכנסת, כפי הגשנו בהסתייגות.

שגית אפיק: לפי ההסתייגות, זה מענק שפשוט ייכנס בחוק מס הכנסה שלילי.

שגית אפיק: כלומר, זה יכול להיות כל מענק.

שגית אפיק: הכוונה היא לסתם מענק או באמת מענק למי שמקבל היום מס הכנסה שלילי?

איתן גינזבורג: לא.

איתן גינזבורג: רק מס הכנסה שלילי.

שגית אפיק: אולי צריך לנסח את זה אחרת כי כרגע לפי התיקון זה צריך להיות תיקון לחוק מס הכנסה שלילי.

אסי מסינג: עם כל הכבוד, הממשלה תרצה עכשיו לעשות תיקון, היא צריכה לעשות את זה בצורה מסודרת.

שגית אפיק: אני אתך.

יצחק פינדרוס: אני רק רציתי להבין.

יצחק פינדרוס: חבר כנסת בא, שם הערה ואמרת שיש דרך לפיה הממשלה נוהגת.

יצחק פינדרוס: אתמול עשית לי אותו הדבר.

יצחק פינדרוס: הבאת לי לכאן שני מיליארד שקלים הפחתה ושאלת איך חברי הכנסת יכולים לעשות את זה.

יצחק פינדרוס: זאת אומרת, עכשיו הטיעון שלך הוא בצד השני אבל זה אותו טיעון.

יצחק פינדרוס: זה בדיוק מה שהיה כאן אתמול.

אסי מסינג: אני אמרתי אותו הדבר לגבי הממשלה ואני חזור ואומר.

אסי מסינג: האופן שבו יינתן מענק כזה או אחר, צריך להיקבע קודם כל על ידי הממשלה.

איתן גינזבורג: אמרתי את זה בסיפה של דבריי.

איתן גינזבורג: אמרתי שהתוכנית תובא על ידי הממשלה לוועדת הכספים של הכנסת.

איתן גינזבורג: אני אמרתי את זה.

איתן גינזבורג: הממשלה תדון ותביא את זה לאישור הוועדה.

אסי מסינג: עכשיו רק קובעים את המסגרת בלי התוכנית.

איתן גינזבורג: נכון.

יצחק פינדרוס: אומרת היועצת המשפטית לוועדה שבניסוח שלכם זה לא ברור.

אסי מסינג: אם הממשלה רוצה להביא תיקון, יש לה את הדרך לעשות את זה בצורה מסודרת.

אופיר כץ: אני כחבר כנסת לא יכול להגיש הסתייגות?

אסי מסינג: לא אמרתי.

יצחק פינדרוס: זה לא קשור למסגרת.

יצחק פינדרוס: הם רוצים להוסיף על המסגרת.

אסי מסינג: זה שינוי מהבקשה הקודמת.

אסי מסינג: זו הרחבה.

אלכס קושניר: איפה התוכנית המפורטת?

יצחק פינדרוס: זה היה בדיון בראשות הרב גפני.

איתן גינזבורג: אדוני היושב ראש, אנחנו רוצים לשנות את סעיף קטן (ג), במקום 1.16 יבוא 1.51.

אייל לב ארי: סעיף האחוזים באוקטובר.

איתן גינזבורג: סעיף 1(ג).

איתן גינזבורג: בכחול.

איתן גינזבורג: בפסקה (3), במקום 1.16 כפי שהקריא אסי, יבוא 1.51 במקום 1.26.

אלכס קושניר: אסי, שאלה.

אלכס קושניר: בדרך כלל כשאתם מביאים חוק יסוד שמגדיל את ההוצאה, יחד עם זה אתם מביאים את חוק התוכנית, השימושים של הכסף.

אלכס קושניר: אז נכון שהיה כאן דיון לפני שבועיים עם גפני ועם שר החינוך שהסביר איך הוא ישתמש בכסף.

אלכס קושניר: אם אני לא טועה, אני לא ראיתי את זה כתוב בשום מקום וגם את זה היה צריך לאר.

אסי מסינג: את מה?

יצחק פינדרוס: 1,7 מיליארד שקלים.

אסי מסינג: יש החלטת ממשלה מאוד מפורטת שהנחתה את משרד החינוך איך לעשות את ההקצאה.

אלכס קושניר: זה לא מגיע לוועדה?

אסי מסינג: גם בתוכנית המפורטת בחוק היסוד יש פירוט לעניין הזה והתייחסות לזה בצורה מפורשת.

אסי מסינג: התוכנית הזאת הוגשה בוועדת הכספים והיא אושרה בממשלה.

אסי מסינג: היא כמובן מותנית בתיקון.

יצחק פינדרוס: אבל התוכנית אושרה כבר בוועדת הכספים.

יצחק פינדרוס: זה מה שהוא אומר.

אלכס קושניר: לא, היא לא אושרה.

יצחק פינדרוס: המסגרת, כן.

אסי מסינג: היא לא צריכה להיות מאושרת.

אלכס קושניר: מה ההבדל בין זה לבין חוק הסיוע הכלכלי?

אסי מסינג: ברכיבי כל התוכנית הכלכלית הגדולה, שיש שורה של תיקונים, יש רכיבים שונים שנדרשים לצורך היישום.

אסי מסינג: חלקם דורשים חקיקה ראשית וחלקם דורשים תקנות כמו כאן בפחת המואץ וחלקם החלטות ממשלה בלבד.

אלכס קושניר: הבנתי.

שרית פלבר: אני רוצה להתייחס מקצועית.

יצחק פינדרוס: לא.

יצחק פינדרוס: סליחה.

יצחק פינדרוס: לא.

יצחק פינדרוס: הדיון הסתיים.

יצחק פינדרוס: אנחנו רוצים לסיים ולהגיע להצבעה.

יצחק פינדרוס: ניתן לחברי הכנסת.

מיכאל מלכיאלי: תודה אדוני היושב ראש.

מיכאל מלכיאלי: האמת היא שאחרי דבריו של חבר הכנסת סופר בכל נושא של מס הכנסה שלילי, יש עיוות שלצערנו הרב השתנה לפני כמה שנים.

יצחק פינדרוס: אנחנו לא בדיון על מס הכנסה שלילי.

מיכאל מלכיאלי: חלק מתנאי הסף להגשה למס הכנסה שלילי הוא שתהיה בן 23.

מיכאל מלכיאלי: כנראה שמי שחשב, תכנן את זה בצורה מאוד מסוימת.

מיכאל מלכיאלי: אין סיבה שזה יקרה.

מיכאל מלכיאלי: אישה שנישאת בגיל 19 ובגיל 20 יש לה ילדים והיא כבר עובדת, אין שום סיבה בעולם שהיא לא תזכה בשלוש השנים האלה גם להחזר של מס הכנסה שלילי.

מיכאל מלכיאלי: העלויות הן לא גבוהות.

מיכאל מלכיאלי: אני ביקשתי ממרכז המחקר והמידע של הכנסת בזמנו שייתנו לי דוח כמה זה עלה.

מיכאל מלכיאלי: משהו כמו 15 מיליון שקלים.

מיכאל מלכיאלי: אלה פחות או יותר הסכומים.

מיכאל מלכיאלי: אין שום סיבה בעולם שאישה בת 24 תקבל ואישה בת 20 לא תקבל.

מיכאל מלכיאלי: ההסתייגות שלי אומרת לשנות את הגיל מגיל 23 לגיל 18.

יצחק פינדרוס: אני שואל אותך ברשותך, אולי המקום לשנות את זה עת יבוא הדיון על אותו כסף שהוא מדבר עליו.

יצחק פינדרוס: הרי לא הגיעו לכאן עכשיו התקנות.

יצחק פינדרוס: כאשר התקנות יגיעו.

יצחק פינדרוס: אנחנו עכשיו מדברים על חוק יסוד של הגדלת הגירעון.

יצחק פינדרוס: אנחנו הרי לא דנים כרגע על ההפחתה, על מס הכנסה שלילי.

יצחק פינדרוס: המקום להכניס את ההערה הזאת, הוא נכון.

מיקי לוי: אתם רוצים לדון בזה עכשיו?

מיקי לוי: אין לי בעיה.

מיקי לוי: אני רוצה להבין ואני רוצה לשאול את האוצר למה מישהו כאן דורש את זה רטרואקטיבית.

מיקי לוי: אני לא מבין את העניין הזה.

מיקי לוי: הם התחילו לדבר על מס הכנסה שלילי.

יצחק פינדרוס: זה לא הדיון היום.

אסי מסינג: אין הצעה כרגע.

יצחק פינדרוס: יביאו את מיליארד השקלים האלה, תכניס את זה.

יצחק פינדרוס: נעשה את זה בצורה מסודרת.

אלכס קושניר: אני מבין שאני לא יכול להגיש הסתייגויות בכתב, אבל אני אגיש אותן בעל פה.

אלכס קושניר: יש לי בערך 500 הסתייגויות.

יצחק פינדרוס: אתה יודע, יש גם הגינות מינימלית של ועדה.

יצחק פינדרוס: לא היית כאן אתמול.

יצחק פינדרוס: ניהלנו דיון.

יצחק פינדרוס: אתה לא רוצה שתהיה תחילת שנת לימודים, זכותך.

יצחק פינדרוס: זכותך המלאה כחבר כנסת למנוע את פתיחת שנת הלימודים.

יצחק פינדרוס: אני מכבד את זה.

אלכס קושניר: אני חושב שהרבה מאוד הורים לבנות יסכימו אתי הדבר שאני מבקש, קודם כל, זה מחדל שזה לא קיים אבל לא שמעתי תשובה ממשרד האוצר, התחייבות על כך שיהיה כאן תקצוב לחדרים אקוטיים בבתי חולים ממשלתיים וציבוריים.

אלכס קושניר: כל עוד אני לא אשמע את זה, אני אביא הסתייגויות עד אין סוף, עד שייגמר לי הקול, או שתפעילו את סעיף 98.

ינון אזולאי: אני מבקש להעלות את ההסתייגות שלי.

ינון אזולאי: קודם כל, ההסתייגות של חבר הכנסת מלכיאלי, אנחנו כן דורשים להצביע עליה.

יצחק פינדרוס: ההסתייגות על מס הכנסה שלילי מתחת לגיל 23.

ינון אזולאי: העלו כאן את הנושא של מס הכנסה שלילי.

ינון אזולאי: אנחנו שואלים אם זה אפשרי עכשיו.

יצחק פינדרוס: יטענו כאן נושא חדש, ובצדק.

יצחק פינדרוס: בוא נחליט אם אנחנו רוצים את זה היום או לא רוצים.

אלכס קושניר: יש לי פתרון אחר.

יצחק פינדרוס: לא צריך פתרון, לא רוצה – לא יהיה.

יצחק פינדרוס: אני מכבד את זה.

יצחק פינדרוס: במקום שתגיש 500 הסתייגויות, תעשה עוד הסתייגויות.

יצחק פינדרוס: למה היום?

יצחק פינדרוס: חבל על הזמן של כולנו.

יצחק פינדרוס: אני אומר לך בכנות, לי אין זמן היום ל-500 הסתייגויות.

יצחק פינדרוס: לא מתכוון להתעסק עם זה.

יצחק פינדרוס: לא תהיה שנת לימודים – לא קרה כלום.

יצחק פינדרוס: הכול בסדר.

יצחק פינדרוס: אלכס, אני בעד.

אלכס קושניר: אתה רוצה שהוועדה תצביע אתי על ההסתייגות שלי?

יצחק פינדרוס: אמרתי שאין לי בעיה.

יצחק פינדרוס: אמרתי כן.

יצחק פינדרוס: עם זה אין לי בעיה אבל אתה רוק על שתי חתונות.

שגית אפיק: אתה לא יכול להגיש עכשיו 500 הסתייגויות שלא נובעות מהדבר שדיברנו עליו בדיון הזה.

אלכס קושניר: למה אני לא יכול?

שגית אפיק: כי אתמול נאמרה שעה ויכולת להגיש אותן עד השעה הזאת.

יצחק פינדרוס: אמרנו עד 9:00 בערב.

יצחק פינדרוס: לא היית.

שגית אפיק: הסתייגויות שהן פיליבסטר.

שגית אפיק: ההסתייגויות שלך, 500 ההסתייגויות, הן ככל הנראה הסתייגויות של פיליבסטר.

שגית אפיק: הן לא הסתייגויות של מהות.

שגית אפיק: יש לך שלוש, ארבע, חמש, עשר הסתייגויות מהותיות שנובעות מהדיון שהתקיים כאן היום, אני יודעת לאשר לך אותן בעל פה.

שגית אפיק: 500 הסתייגויות שהן פיליבסטר טהור, זה לא הדבר שהוא מקובל וזה לא דבר שהוא חלק מסדרי דיון תקינים בוועדה.

אלכס קושניר: ראשית, את עוד לא שמעת את ההסתייגויות.

אלכס קושניר: שנית, אני חושב שתפקידה של הוועדה הוא להשפיע על סדר העדיפויות של הממשלה.

אלכס קושניר: שלישית, רציתי להגיש לך את זה בכתב אבל אי אפשר ואני מבין ולא בא בטענות.

אלכס קושניר: לכן אני מציע שתי אופציות.

אלכס קושניר: אופציה אחת, אני מקריא את ההסתייגויות.

אלכס קושניר: אופציה שנייה, הוועדה מצביעה יחד אתי בעד ההסתייגות האחת שלי.

יצחק פינדרוס: תקריא את ההסתייגות.

יצחק פינדרוס: אנחנו אתך.

יצחק פינדרוס: אמרתי לך, אין בעיה.

יצחק פינדרוס: אמרה קטי שהשר אמר בתשובה לשאילתה שזה מתוקצב.

קטי קטרין שטרית: השר ענה להצעה לסדר שלי ואמר שהתווספו מעבר לאילת עוד שני חדרים אקוטיים.

קטי קטרין שטרית: אני לא יודעת באיזה בתי חולים אבל זה מה שהוא ענה לי.

אלכס קושניר: אעז בואו נקבל תשובה לכך.

יצחק פינדרוס: אתה רוצה להקריא את ההסתייגות שלך?

יצחק פינדרוס: אנחנו רוצים להתקדם.

ינון אזולאי: בפסקת משנה (2) אחרי פסקת משנה (ב) יבוא (ג).

שגית אפיק: זאת הסתייגות שהגשת?

ינון אזולאי: אתמול הגשתי.

ינון אזולאי: "שר הפנים יקבע תנאים ואמות מידה לחלוקת המענק והסיוע לשם הבטחת ביטחון תזונתי למשפחות מוחלשות ואמות מידה כאמור אינם טעונים פרסום ברשומות".

יצחק פינדרוס: אם אתה רוצה הצבעה היום, תתייחס.

ינון אזולאי: אני אקריא את ההסתייגות המלאה כי משום מה חסר לי כאן משהו.

יצחק פינדרוס: נשארו ארבע דעות, או להצבעה או להתייחסות שלך.

ינון אזולאי: "למשפחות מוחלשות יינתן על ידי משרד הפנים בהתאם לתנאים, אמות מידה ומנגנון והסיוע שייקבע על ידי שר הפנים, תנאים, אמות מידה כאמור אינם טעונים פרסום ברשומות".

מיקי לוי: לא הבנתי את ההסתייגות.

מיקי לוי: אני לא יודע על מה אני מצביע.

יצחק פינדרוס: הוא הגיש את זה אתמול כתוב אבל ביקשתי את זה עוד פעם.

שרית פלבר: אפשר להעיר?

יצחק פינדרוס: את רוצה שלא תהיה קחי הצבעה.

יצחק פינדרוס: קחי את ההימור.

יצחק פינדרוס: לקחת את ההימור על הראש שלכם.

יצחק פינדרוס: זה בסדר גמור.

אסי מסינג: אני אבקש להתייחס.

יצחק פינדרוס: תתייחסו כולכם.

יצחק פינדרוס: זה בסדר.

יצחק פינדרוס: פתחתי את זה לדיון.

יצחק פינדרוס: יש שעון.

יצחק פינדרוס: הכול בסדר.

אסי מסינג: אני מבקש בכל זאת להתייחס לשתי ההסתייגויות שנאמרו כאן.

יצחק פינדרוס: התייחסת אתמול.

יצחק פינדרוס: אני מזכיר לך שלהתייחסות של ינון אזולאי התייחסת אתמול.

אסי מסינג: אני רוצה לחזור.

יצחק פינדרוס: לחזור על מה שהתייחסת אתמול?

יצחק פינדרוס: בסדר.

יצחק פינדרוס: נחזור לדיון הקודם.

אסי מסינג: לגבי ההסתייגות הנוספת שנוספה, היא חורגת מכל התיקונים האחרים שקיימים בחוק היסוד כך שהיא מפנה בצורה מפורשת לחוק מס הכנסה שלילי מבלי שהדבר הזה נדון ואושר בממשלה, כפי שאמרתי.

אסי מסינג: שנית, העלות שלה היא מאוד גבוהה, מיליארד שקלים.

אסי מסינג: שלישית, היא קובעת כבר בתוך ההסתייגות שהמנגנון של התיקון, הגם שהיה צריך להיות בחקיקה ראשית, יהיה בכלל יצור חדש שקובעים כאן.

יצחק פינדרוס: דבריך נשמעו אתמול היטב.

אסי מסינג: אישור של הממשלה ולא ברור לי מכוח מה.

יצחק פינדרוס: אמרת את זה אתמול.

אסי מסינג: זאת הסתייגות שנוסחה עכשיו.

אסי מסינג: איך אמרתי אתמול?

יצחק פינדרוס: אתה מדבר על ההסתייגות של ינון אזולאי?

מיקי לוי: הוא אמר את זה אבל לא הגיש את זה כהסתייגות.

יצחק פינדרוס: הבנתי.

יצחק פינדרוס: הוא מדבר על ההסתייגות שלהם.

אסי מסינג: ההסתייגות מבקשת ליצור כאן משהו חדש שלטעמי לא קיים, שהממשלה תאשר באישור ועדת הכספים של הכנסת חלוקה של מיליארד שקלים של מס הכנסה שלילי.

אסי מסינג: זה מעוגן בחוק.

אסי מסינג: זה משהו שהוא לא מקובל ולא נעשה ואני לא מבין איך הוא צריך להיעשות אגב הדבר הזה עכשיו, להיקבע ככל שההסתייגות הזאת תתקבל באמצעות התיקון לחוק היסוד.

אסי מסינג: אני חוזר ואומר שהדרך הנכונה היא לעשות את זה בצורה מסודרת על ידי הממשלה.

יצחק פינדרוס: תודה.

יצחק פינדרוס: גם את רוצה להתייחס?

שרית פלבר: כן.

שרית פלבר: אפשר להתייחס?

יצחק פינדרוס: אני מעדיף שלא, אבל אם את מתעקשת, אני נותן לך דקה.

שרית פלבר: לגבי ההסתייגות של חבר הכנסת אזולאי.

שרית פלבר: אני חושבת שהייעוץ המשפטי- - -

יצחק פינדרוס: אמרת את זה אתמול.

שרית פלבר: אני חושבת שגם הייעוץ המשפטי של הוועדה יצטרף להערה של הממשלה.

שרית פלבר: חוק יסוד, יש לו מעמד נורמטיבי אחר, הוא לא מסמיך שרים להגיש תקנות.

יצחק פינדרוס: אמרת את זה אתמול.

שגית אפיק: אני מבקשת לחזור לפני שהוועדה מצביעה.

אסף וסרצוג: האם ההסתייגות של חבר הכנסת מלכיאלי עולה כרגע להצבעה לגבי הפחתת הגיל, כן או לא?

אסף וסרצוג: לא הבנתי אם כן או לא.

יצחק פינדרוס: לא עולה.

מיכאל מלכיאלי: למה אתה מוטרד?

אסף וסרצוג: אם כן, יש לזה עלות מאוד גבוהה ורציתי לציין זאת.

אסף וסרצוג: אם היא לא עולה, היא לא עולה.

מיכאל מלכיאלי: אחר כך אני אומר לך בשקט מה העלות.

יצחק פינדרוס: אני כרגע לא מקיים על זה דיון.

יצחק פינדרוס: יהיה דיון, אני מודיע לך עכשיו ואמרתי גם למלכיאלי, כשתחזרו עם מס הכנסה שלילי.

אסף וסרצוג: לשאלת חבר הכנסת מיקי לוי.

אסף וסרצוג: זה אמור להיות מובא.

אסף וסרצוג: זה עוד לא הובא.

אסף וסרצוג: כרגע מה שדובר עליו זה על מתן מענקים למי שכבר עבד ב-2019, להגדיל את המענקים.

אסף וסרצוג: זה במענה לשאלתך.

מיקי לוי: אין הגיון ברטרואקטיביות.

מיקי לוי: זה לא עידוד יציאה לעבודה.

מיקי לוי: אסור לעשות את זה רטרואקטיבית.

יוגב גרדוס: אני רוצה להתייחס.

יוגב גרדוס: אתם מעלים כאן נושא בלי לתת לנו להתייחס.

יוגב גרדוס: נושא חדש.

יצחק פינדרוס: לא נותן.

מיכאל מלכיאלי: מה זה נושא חדש?

מיכאל מלכיאלי: זאת הסתייגות.

יצחק פינדרוס: הדיון הסתיים.

יצחק פינדרוס: אנחנו מתקדמים להצבעות.

יצחק פינדרוס: ההסתייגות הראשונה של אחמד טיבי.

יצחק פינדרוס: מי בעד אישור ההסתייגות של אחמד טיבי?

שגית אפיק: רגע.

שגית אפיק: תגידו את ההסתייגות של אחמד טיבי.

יצחק פינדרוס: תקריא אותה ואנחנו מצביעים.

יוגב גרדוס: היושב ראש, אתם פותחים כאן את המסגרת התקציבית.

יצחק פינדרוס: בסדר גמור.

יצחק פינדרוס: שמענו.

יוגב גרדוס: אתם לא נותנים לנו להתייחס מקצועית.

יצחק פינדרוס: שמענו.

יוגב גרדוס: אני רוצה להגיד את המשמעות הכלכלית.

מיקי לוי: תן להם להתייחס.

יצחק פינדרוס: הם התייחסו.

יצחק פינדרוס: שמענו את הדברים.

יצחק פינדרוס: אתה רוצה שאני אחזור על הדברים שלהם?

יצחק פינדרוס: אני אחזור עליהם.

יוגב גרדוס: תתחיל עם ההסתייגויות האחרות.

יצחק פינדרוס: אני מתחיל עם ההסתייגות של אחמד טיבי.

קריאה: מנסים להגיע להסכמות.

אחמד טיבי: לא אמרתי שמנסים להגיע להסכמות.

יצחק פינדרוס: לא הבנתי.

יצחק פינדרוס: מה הבעיה עם ההסתייגות שלו?

אחמד טיבי: משלושה מיליון לשבעה מיליון שקלים.

אחמד טיבי: מה הבעיה?

אחמד טיבי: זאת תקנה שכבר קיימת.

אחמד טיבי: מה קרה לכם?

יוגב גרדוס: יושב ראש הוועדה, אני אומר את הדברים לפרוטוקול.

יוגב גרדוס: אני לא מכיר הליך כזה בו מתבצעות הסכמות ואין בעיה שיש הסכמות פוליטיות, אנחנו לא כופרים בזה.

יצחק פינדרוס: על איזה סעיף אתה מדבר?

שגית אפיק: על המיליארד האחד.

יוגב גרדוס: אנחנו כדרג מקצועי לא מעורבים בזה.

יצחק פינדרוס: על איזה סעיף אתה מדבר?

יוגב גרדוס: אני עכשיו לא מבין על איזה סעיף אנחנו מדברים.

יוגב גרדוס: על הסעיף של הגדלת המסגרת בכמיליארד שקלים.

יצחק פינדרוס: שמענו את העמדה שלכם.

אחמד טיבי: מיליארדים שכחתם.

אחמד טיבי: עכשיו בגלל הערבים, ארבעה מיליון שקלים תוספת, פתאום יש אינתיפאדה?

יוגב גרדוס: אני שומע שיש עוד חלוקת כספים שאנחנו לא מכירים.

אחמד טיבי: נושא חדש.

אחמד טיבי: אני מפסיק את הדיון.

אחמד טיבי: אני רוצה חוות דעת של היועצת המשפטית על נושא חדש.

אחמד טיבי: עכשיו.

יצחק פינדרוס: אנחנו מצביעים על ההסתייגות שלך.

אחמד טיבי: לא.

אחמד טיבי: פעם אומרים כך ופעם אומרים כך.

יצחק פינדרוס: אף אחד לא ידע על מה מדברים.

אופיר כץ: תנו לי להקריא את ההסתייגויות שלי.

אופיר כץ: עוד לא הקראתי אותן.

יצחק פינדרוס: נצביע על ההסתייגות שלך.

אופיר כץ: תצביעו בעד.

יצחק פינדרוס: תגיד את ההסתייגות, נשמע ונצביע.

יצחק פינדרוס: אין הרבה.

יצחק פינדרוס: יש חמש הסתייגויות, שש הסתייגויות, מעבר לזכויות דיבור.

אלכס קושניר: לא שמעתי כאן גורם של משרד האוצר אומר לי מה מתוקצב, מה לא מתוקצב והיכן זה עומד.

שלמה קרעי: אבל לא היית כאן אתמול.

קריאה: איפה היית אתמול?

אלכס קושניר: תאמין לי שאתה לא רוצה לשמוע.

אלכס קושניר: אשתי מאושפזת בבית חולים, בסדר?

אלכס קושניר: קרעי, בסדר?

אלכס קושניר: אשתי מאושפזת בבית חולים והייתי אצלה בערב.

שלמה קרעי: רפואה שלמה.

שלמה קרעי: מה אתה מתעצבן?

אלכס קושניר: חתיכת אפס.

מיקי לוי: די.

מיקי לוי: די.

הילה שי וזאן: אל תשאל שאלות.

שלמה קרעי: הילה, מה את מתערבת?

שלמה קרעי: אל תתערבי במריבות שלא קשורות אליך.

שלמה קרעי: אני יכול לומר לו שהוא לא היה כאן אתמול.

שלמה קרעי: אני לא צריך להכיר את כל הבעיות האישיות שלו ורפואה שלמה לאשתו.

שלמה קרעי: תתביישי לך.

שלמה קרעי: פשוט תתביישי.

שלמה קרעי: כן.

שלמה קרעי: את.

שלמה קרעי: את תתביישי.

שלמה קרעי: הערתי הערת ביניים.

קטי קטרין שטרית: די.

קטי קטרין שטרית: מספיק.

אלכס קושניר: אדוני, אני רוצה להקריא את ההסתייגויות ויש לי יותר מ-500.

אלכס קושניר: או שאני רוצה תשובה ממשרד האוצר מה קורה עם חדרים אקוטיים.

אלכס קושניר: יש תשובה או אין תשובה?

שירה עמיאל: אנחנו לא הנציגים של משרד הבריאות.

אלכס קושניר: נציגים של משרד האוצר, אתם מתקצבים את זה, כן או לא?

שירה עמיאל: אנחנו לא הצוותים שעוסקים בו במשרד הבריאות.

שירה עמיאל: אנחנו נבקש מהצוותים הרלוונטיים להעביר לך תשובה וככל שזה יהיה במסגרת הדיון, נעביר אותה ואם לא נעביר אותה אחרי הדיון.

שירה עמיאל: אלה סמכויות משרד הבריאות והחלוקה שלו לפי סדרי העדיפויות שלו.

אלכס קושניר: אני לא מבין מה את אומרת.

הילה שי וזאן: זאת לא תשובה.

הילה שי וזאן: אין לנו מה לעשות עם התשובה הזאת.

קטי קטרין שטרית: את יכולה לשאול את הרפרנט בבריאות.

קטי קטרין שטרית: אני לא צריכה להגיד לכם מה לעשות.

קטי קטרין שטרית: הוא שואל שאלה, תשאלי את רפרנט הבריאות.

שירה עמיאל: אנחנו נקבל את העדכונים ונעביר אותם.

שירה עמיאל: כמו שאמרתי, ככל שזה יהיה במסגרת הדיון, נעביר במסגרת הדיון, וככל שלא, נעביר לאחר הדיון ברגע שתהיה לנו את התשובה.

שירה עמיאל: אם נקבל תשובות במהלך הדיון, נאמר אותם כאן וככל שלא, נעביר אותם לאחר הדיון.

שירה עמיאל: נעשה את זה בהקדם האפשרי.

שירה עמיאל: ברגע שאני אסיים להגיב, אני אפתח את השאילתה.

שירה עמיאל: לגופו של עניין, אנחנו כן נתייחס ונאמר שמדובר על סדרי עדיפויות של משרד הבריאות וככל שמשרד הבריאות לא תיעדף את זה במסגרת סדרי העדיפויות שלו, זה לא מתוקצב.

שירה עמיאל: כמו שאתם מכירים, תקציב הבריאות רחב כפי שאושר כאן בשנת 2019.

שירה עמיאל: אנחנו נבדוק מה המספרים וברגע שתהיה לי תשובה, אני אשיב אותה גם אם זה לא במסגרת הדיון.

אלכס קושניר: אני מציע שהוועדה תצביע בעד ההסתייגות הזו.

אלכס קושניר: במידה ונקבל תשובה, נוריד אותה.

יצחק פינדרוס: אתה מדבר על שניים לפחות בשנה הקרובה.

אלכס קושניר: לא, שניים לפחות בשנה הקרובה יש.

קטי קטרין שטרית: זו התשובה שקיבלתי מסגן השר.

אלכס קושניר: אתה יודע מה?

אלכס קושניר: לא כל בתי החולים.

אלכס קושניר: בסדר?

אלכס קושניר: לא צריך את הכול.

אלכס קושניר: אבל לפחות חמישה.

אלכס קושניר: אתמול עשינו מיפוי ממש זריז ואני אומר לך שחמישה חדרים אקוטיים נוספים יכולים לפתור את הבעיה בארץ.

אלכס קושניר: מדובר בחמישה מיליון שקלים.

אלכס קושניר: זה סכום זניח יחסית למה שאנחנו מאשרים.

יצחק פינדרוס: לגבי השנה, הודיעו לך שיש שני מיליון שקלים.

אלכס קושניר: בשנת 2021.

אלכס קושניר: לכן אני מציע שנצביע בעד ההסתייגות.

אלכס קושניר: במידה ונשמע תשובה שזה קיים, נוריד אותה.

קטי קטרין שטרית: האוצר, זה באמת סכום מאוד קטן.

קטי קטרין שטרית: תבדקו את זה.

קטי קטרין שטרית: יכול להיות שזה כן בתוכנית העבודה של השר.

אלכס קושניר: לא.

אלכס קושניר: אני יודע שלא.

אנטאנס שחאדה: אם אחד מהם יהיה אחד בנצרת, נתמוך.

אלכס קושניר: כן.

אלכס קושניר: בטח שכן.

קריאה: אני חושב שמה שקושניר אמר, זה בהחלט סביר.

קטי קטרין שטרית: אני מציעה שהם יהיו אתך בקשר וייתנו לך את התשובה.

יצחק פינדרוס: אופיר, אתה מוכן להגיד לי למה אתם לא נותנים לי להצביע?

אופיר כץ: תצביע.

אחמד טיבי: אנחנו עקרונית תומכים.

אלכס קושניר: כדי לדייק את ההסתייגות, צריך לבוא ולומר עד חמישה מילי שקלים בשנת 2020 ו-2021.

יצחק פינדרוס: אנחנו מצביעים על ההסתייגות של אחמד טיבי.

יצחק פינדרוס: הייעוץ המשפטי, תקריאו את ההסתייגות.

אייל לב ארי: "בפסקה (1), במקום פסקה (2)(ב) יבוא פסקה (2) והאמור בה יסומן (ב) ולפניה יבוא: בפסקה (א)(2), בסופה יבוא "בנוסף תקציב למכונים למנהיגות חברתית קהילתית בחברה הערבית בסך שבעה מיליון שקלים חדשים בשנה".

אחמד טיבי: במקום שלושה מיליון שקלים.

יצחק פינדרוס: מי בעד ההסתייגות של חבר הכנסת אחמד טיבי?

יצחק פינדרוס: מי נגד?

יצחק פינדרוס: מי נמנע?

יצחק פינדרוס: בעד – 7 נגד – 6

אחמד טיבי: איתן, אתה מצביע נגד?

אחמד טיבי: תתבייש לך.

אחמד טיבי: אתה מצביע נגד?

אחמד טיבי: על ארבעה מיליון שקלים לחברה הערבית?

אחמד טיבי: אתה מצביע נגד?

איתן גינזבורג: אתה לא מתבייש?

אחמד טיבי: אתה וכחול לבן צריכים להתבייש.

אחמד טיבי: מילא, לליכוד אין בושה, אבל הם?

איתן גינזבורג: אתה בעמדה חשפנית כרגע.

איתן גינזבורג: אני לא אשפוט אותך בעמדה חשפנית.

אחמד טיבי: אמרתי לך תתמוך.

אחמד טיבי: זאת בקשה מינימלית.

אחמד טיבי: ארבעה מיליון שקלים תוספת.

אחמד טיבי: זה הכול.

יצחק פינדרוס: ההסתייגות התקבלה.

יצחק פינדרוס: לכן אמרתי לך אל תצעק.

קריאה: איך עבר?

יצחק פינדרוס: 7 מול 6.

יצחק פינדרוס: אני מוכן לעשות הצבעה חוזרת.

אחמד טיבי: אין הצבעה חוזרת.

אחמד טיבי: ש"ס לא התנגדו.

יצחק פינדרוס: לא התנגדו.

יצחק פינדרוס: לא אני ולא ינון, לא התנגדנו.

קריאה: רוויזיה.

קריאה: זה לא יכול להיות.

אחמד טיבי: מה לא יכול להיות?

יצחק פינדרוס: אנחנו עוברים להסתייגות הבאה.

אייל לב ארי: ההסתייגות של חבר הכנסת מיקי לוי.

אחמד טיבי: אני רוצה דיון בנושא חדש.

אחמד טיבי: נושא חדש.

אחמד טיבי: אני מבקש חוות דעת בנושא חדש לגבי הפחת.

אחמד טיבי: כולה מדובר בארבעה מיליון שקלים ועושים אינתיפאדה.

אחמד טיבי: מה קרה?

אחמד טיבי: כמה הוציאו על סיגרים?

אחמד טיבי: כמה הוצאתם על שמפניות?

יצחק פינדרוס: אופיר, מה החלטת?

אופיר כץ: אני מחכה לתשובה.

יצחק פינדרוס: הוא ביקש נושא חדש.

אחמד טיבי: אני מבקש דיון על נושא חדש,.

אחמד טיבי: כמקובל.

יצחק פינדרוס: אי אפשר להמשיך.

אחמד טיבי: עכשיו תהיה הסתייגות על סיגרים.

יצחק פינדרוס: שבעה הצביעו בעד ושישה הצביעו נגד.

קריאה: עברתי אותם עכשיו.

קריאה: שבעה הצביעו נגד.

יצחק פינדרוס: טלי, הילה שי וזאן, קטי, מיכל שיר, איתן גינזבורג ואופיר.

אחמד טיבי: זה משפטי מה שהוא עושה עכשיו?

אחמד טיבי: מה אתה עושה עכשיו?

אחמד טיבי: מי אתה בכלל?

קריאה: אפילו לא חבר כנסת והוא מתערב בהחלטת הוועדה.

קריאה: אדוני היושב ראש, אפשר לעשות הצבעה חוזרת.

אחמד טיבי: עסקני ליכוד שמגיעים לוועדה.

אחמד טיבי: הייתה הצבעה וזהו.

יצחק פינדרוס: למה אתה מתערב?

יצחק פינדרוס: הכול בסדר.

קריאה: אין הצבעה חוזרת.

ינון אזולאי: לא הבנתי מה עשיתם.

אופיר כץ: אתה מבין כל מה שאתה עושה?

אופיר כץ: את המיליארד שקלים הבנת?

ינון אזולאי: אל תטיף לי מוסר.

קריאה: היועצת המשפטית, אנחנו צריכים לעצור או שאפשר להמשיך?

שגית אפיק: כן.

שגית אפיק: צריך לעצור.

יצחק פינדרוס: אנחנו נצא להפסקה עד שעה 10:45.

יצחק פינדרוס: אם יגיעו להסכמות, בסדר.

יצחק פינדרוס: אם לא, תהיה ועדת כנסת.